open-index/open-wikipedia-markdown huggingface dataset:
Λουδοβίκος Β΄ ντε Λα Τρεμουάλ

Ο **Λουδοβίκος Β΄ ντε Λα Τρεμουάλ**, γαλλ.: *Louis II de la Trémoille*, (29 Σεπτεμβρίου 1460 – 24 Φεβρουαρίου 1525), γνωστός και ως **La Trimouille**, ήταν Γάλλος στρατηγός. Υπηρέτησε υπό τρεις βασιλείς: τον Κάρολο Η΄, τον Λουδοβίκο ΙΒ΄ και τον Φραγκίσκο Α΄. Σκοτώθηκε σε μάχη στη μάχη της Παβίας.

## Στρατιωτική σταδιοδρομία
Ο Λουδοβίκος Β΄ γεννήθηκε στο Τουάρ (Thouars), ως ο μεγαλύτερος γιος τού Λουδοβίκου Α΄ ντε Λα Τρεμουάλ.  Διοικούσε έναν στρατό, που προσπάθησε να εξασφαλίσει τη Βρετάνη για το γαλλικό στέμμα, αφού εσωτερικές εξεγέρσεις είχαν αποδυναμώσει τον Φραγκίσκο Β΄  δούκα της Βρετάνης κατά τη διάρκεια τού λεγόμενου «Τρελού Πολέμου» (*La Guerre Folle*). Μέχρι τον Μάρτιο τού 1488, ο Λουδοβίκος Β΄ είχε διοριστεί αντιστράτηγος της Βρετάνης από τον Κάρολο Η΄.  Η αποφασιστική νίκη του στη μάχη τού Σαιντ-Ωμπέν-ντυ-Κορμιέ στις 28 Ιουλίου 1488 έδωσε τέλος στην ουσιαστική ανεξαρτησία της Βρετάνης. 

Ο Λουδοβίκος Β΄ έλαβε μέρος σε πολλές μάχες στους Ιταλικούς Πολέμους, κυρίως στη μάχη τού Φορνόβο το 1495 και στη μάχη τού Ανιαντέλο τού 1509.  Υπέστη σοβαρή ήττα στη μάχη της Νοβάρα (1513), στην οποία ο στρατός του των 10.000 ανδρών έπεσε σε ενέδρα 13.000 Ελβετών μισθοφόρων. 

Ο Λουδοβίκος Β΄ εξασφάλισε μία γαλλική νίκη στη μάχη του Μαρινιάνο το 1515,  αλλά χάθηκε στη μάχη της Παβίας στις 24 Φεβρουαρίου 1525, όπου απεβίωσε από μία πληγή, που προκλήθηκε από ένα αρκεβούζιο.  Το τέλος του συνέβη κατά την κορύφωση της μάχης, όταν οι Γάλλοι αιφνιδιάστηκαν από 1500 Ισπανούς αρκεβουζιέρους. Ο Λα Τρεμουάλ και άλλοι υψηλόβαθμοι Γάλλοι προχώρησαν προς τον βασιλιά τους, Φραγκίσκο Α΄, για να τον προστατεύσουν. Ο Λα Τρεμουάλ έπεσε από το άλογό του, όταν πυροβολήθηκε στην καρδιά.

μικρογραφία|Ο Λουδοβίκος Β΄ ντε Λα Τρεμουάλ και η Γαβριέλα ντε Μπουρμπόν.

## Οικογένεια
Νυμφεύτηκε πρώτα στις 28 Ιουλίου 1484 την Γαβριέλα των Βουρβόνων, κόρη τού Λουδοβίκου Α΄ κόμη τού Μονπανσιέ, και απέκτησαν:
* Κάρολος Α΄ (1485-1515),  νυμφεύτηκε τη Λουίζα ντε Κοτιβύ. Απέκτησαν τον:
** Φραγκίσκο Β΄ ντε Λα Τρεμουάλ.

Στις 7 Απριλίου 1517, ο Λουδοβίκος Β΄ νυμφεύτηκε για 2η φορά, με τη 16χρονη Λουίζα Βοργία δούκισσα τού Βαλεντινουά, το μοναδικό νόμιμο παιδί του Καίσαρα Βοργία δούκα τού Βαλεντινουά από τη Γαλλίδα σύζυγό του Καρλόττα των Αλμπρέ.  Ο γάμος ήταν άτεκνος.

## Τίτλοι
Κατά τη διάρκεια της σταδιοδρομίας του, ο Λουδοβίκος Β΄  απέκτησε τους τίτλους υποκόμης τού Τουάρ, πρίγκιπας τού Tαλμόν, κόμης τού Γκιν και τού Μπενόν, βαρόνος τού Συλί, τού Κραόν, τού Μονταγκύ, τού Μωλεόν και τού Λ'Ιλλ-Μπουσάρ, κύριος των Ιλ ντε Ρε, τού Ροσφόρt και τού Μαράν και Πρώτος Θαλαμηπόλος τού βασιλιά.

## Υστεροφημία
Η Οδός ντε Λα Τρεμουάλ (Rue de La Trémoille), στο 8ο διαμέρισμα τού Παρισιού, φέρει το όνομά του.  

## Δείτε επίσης
* Οίκος ντε Λα Τρεμουάλ.

## Παραπομπές


## Πηγές
* 
* Bongard, David (1995). "Louis II de Trémoille". In Dupuy, Trevor N.; Johnson, Curt; Bongard, David L. (eds.). The Harper Encyclopedia of Military Biography. Castle Books.
* 
* 

## Εξωτερικοί σύνδεσμοι
* 
*  Laurent Vissiere, "Louis II de la Trémoille ou la découverte de l'Italie (1480-1525)"
*  Heraldique Europeene

Κατηγορία:Γάλλοι στρατηγοί
Κατηγορία:Οίκος ντε Λα Τρεμουάλ
Λουδοβίκος Γ΄ ντε Λα Τρεμουάλ

Ο **Λουδοβίκος Γ΄ ντε Λα Τρεμουάλ**, γαλλ.: *Louis III de La Trémoille* (1521 – 25 Μαρτίου 1577), 1ος δούκας τού Τουάρ (Thouars), ήταν Γάλλος ευγενής του 16ου αι. από τον Οίκο ντε Λα Τρεμουάλ. Ήταν γιος τού Φραγκίσκου ντε Λα Τρεμουάλ και της συζύγου του Άννας τού Λαβάλ, διεκδικήτριας των βασιλείων Νάπολης, Κύπρου και Ιερουσαλήμ.

Ο Λουδοβίκος Γ΄ συνόδευσε τον διάδοχο (dauphin) σε ένα ταξίδι στο Περπινιάν το 1542, υπηρέτησε στον πόλεμο κατά των Άγγλων στην Πικαρδία και ήταν ένας από τους τέσσερις βαρόνους, που δόθηκε ως όμηρος της Ιεράς Αμπούλας στη στέψη τού Ερρίκου Β΄  και ένας από τους ομήρους της Συνθήκης Ειρήνης, που συνήφθη το 1542 μεταξύ Γαλλίας και Αγγλίας.

Ο Λουδοβίκος υπηρέτησε στην Ιταλία υπό τον Στρατάρχη ντε Κοσέ. Το 1560 ήταν αντιστράτηγος τού Πουατού και τού Σεντόνζ. Τού χρεώθηκε, το 1567, η διοίκηση της κοιλάδας τού Λίγηρα, υπηρέτησε υπό τον δούκα του Ανζού και σκοτώθηκε στην πολιορκία τού Mελλ στις 25 Μαρτίου 1577, τη στιγμή που έπεσε η πόλη.

## Οικογένεια
Το 1549 νυμφεύτηκε την Ιωάννα τού Μονμορανσύ (1528–1596), δεύτερη κόρη τού Αν του Μονμορανσύ.  Είχαν παιδιά:
* Λουδοβίκος, κόμης τού Μπενόν.
* Κλωντ, δούκας τού Τουάρ, νυμφεύτηκε την Καρλόττα-Βραβαντίνα των Νάσσαου .
* Καρλόττα-Αικατερίνη (1568–1629), παντρεύτηκε τον Ερρίκο Α΄ των Βουρβόνων πρίγκιπα τού Κοντέ.

## Παραπομπές


## Πηγές
* 

Κατηγορία:Οίκος ντε Λα Τρεμουάλ
Βέμπερ (επώνυμο)

Το γερμανικό επώνυμο **Βέμπερ** (*Weber ή Webber*) μπορεί να αναφέρεται σε κάποιο από τα παρακάτω πρόσωπα:
* Άντριου Λόυντ Βέμπερ 
* Βίλχελμ Βέμπερ
* Καρλ Μαρία φον Βέμπερ
* Μάρεκ Βέμπερ
* Μάνφρεντ Βέμπερ 
* Μαξ Βέμπερ
* Μπέντα Βέμπερ

Βέμπερ
Κέλερ

Το γερμανικό όνομα **Κέλερ** (*Keller, Köler ή Köhler*) μπορεί να αναφέρεται σε κάποιο από τα παρακάτω πρόσωπα:

## Ως επώνυμο
* Γιόχαν Κέλερ 
* Γιόχαν Γκότφριντ Κέλερ
* Γκότφριντ Κέλερ
* Έβελυν Φοξ Κέλερ
* Έλεν Κέλερ
* Ζαν-Μπαλταζάρ Κελέρ
* Μέρι Κένεθ Κέλερ
* Σκα Κέλερ 
* Χορστ Κέλερ

## Ως μικρό όνομα
* Κέλερ Ίστερλινγκ 

Βέμπερ
Κλωντ ντε Λα Τρεμουάλ

Ο **Κλωντ ντε Λα Τρεμουάλ**, γαλλ.: *Claude de La Trémoille*, 2ος δούκας τού Τουάρ (Thouars) (1566 – 25 Οκτωβρίου 1604) ήταν Γάλλος ευγενής τού 16ου αι. από τον Οίκο ντε Λα Τρεμουάλ. Ήταν γιος τού Λουδοβίκου Γ΄ ντε Λα Τρεμουάλ και της συζύγου του, Ιωάννας ντε Μονμορανσύ.

## Βιογραφία
Ο βασιλιάς Ερρίκος Δ΄  της Γαλλίας ήταν φιλικός με τον Λα Τρεμουάλ, όταν ήταν βασιλιάς της Ναβάρρας, αλλά τον κράτησε σε υποδεέστερη θέση, μόλις έγινε βασιλιάς της Γαλλίας, προτιμώντας τον εξάδελφο τού Λα Τρεμουάλ, Ερρίκο ντε Λα Τουρ ντ' Ωβέρν, υποκόμη τού Τυρέν. Το 1587, ο Λα Τρεμουάλ ασπάστηκε τον Προτεσταντισμό. Πολέμησε για τον Ερρίκο Δ΄ στη μάχη τού Κουτρά και επίσης στο Ιβρύ, και ανταμείφθηκε με αναβάθμιση μεταξύ των ευγενών, ως δούκας τού Τουάρ, το 1595. Ωστόσο αυτός ο νέος τίτλος έκανε τον Λα Τρεμουάλ να ξοδεύει περισσότερα χρήματα, από όσα τού απέφερε. Το 1598, ο Tυρέν πρότεινε στην κουνιάδα του Καρλόττα-Βραβαντίνα των Νάσσαου-Οράγγης να παντρευτεί τον Λα Τρεμουάλ. Χάρη στις σχέσεις της με τους οίκους της Οράγγης και Μπουγιόν, η Καρλόττα-Βραβαντίνα έπαιξε σημαντικό ρόλο στη γαλλική προτεσταντική διπλωματία. Απέκτησαν τέσσερα παιδιά: τον Ερρίκο (1598–1674), την Καρλόττα (1599–1664) που παντρεύτηκε τον Τζέιμς Στάνλεϊ, κόμη τού Ντέρμπυ, την Ελισάβετ (1601–1604) και τον Φρειδερίκο (1602–1642) κόμη τού Λαβάλ.

Το 1602 η Καρλόττα-Βραβαντίνα απέτρεψε τον σύζυγό της από το να συμμετάσχει στη συνωμοσία τού Μπιρόν και τον ενθάρρυνε να δώσει πίστη στον βασιλιά. Ο Κλωντ απεβίωσε το 1604.

## Οικογένεια
Το 1598 νυμφεύτηκε την Καρλόττα-Βραβαντίνα του Νάσσαου, κόρη του Γουλιέλμου Α΄ πρίγκιπα της Οράγγης, και απέκτησαν τέσσερα παιδιά, τον:
* Ερρίκο (1598–1674), την:
* Καρλόττα (1599–1664), παντρεύτηκε τον Τζέιμς Στάνλεϊ κόμη τού Ντέρμπυ, την:
* Ελισάβετ (1601–1604) και τον:
* Φρειδερίκο (1602–1642) κόμη τού Λαβάλ.

## Παραπομπές


## Βιβλιογραφικές αναφορές
* Madeleine Marie Louise Saint-René Taillandier: Ερρίκος Δ' Ο Ουγενότος στον θρόνο της Γαλλίας. Hugendubel, Μόναχο 2004, .
* William A. Weary: The House of La Tremoille, δέκατος πέμπτος έως δέκατος όγδοος αιώνας. Αλλαγή και προσαρμογή σε μια γαλλική ευγενή οικογένεια. Στο: The Journal of Modern History . Τομ. 49, Νο. 1, The University of Chicago Press, 1977.

Κατηγορία:Γάλλοι του 17ου αιώνα
Κατηγορία:Οίκος ντε Λα Τρεμουάλ
Μπεργκ

Το γερμανικό επώνυμο **Μπεργκ** (*Berg*) μπορεί να αναφέρεται σε κάποιο από τα παρακάτω πρόσωπα:
* Άλμπαν Μπεργκ 
* Καρλ Μπεργκ (βιομήχανος)
* Μέρι Μπεργκ
* Μαξ Μπεργκ

Μπεργκ
Σιγμοειδής κόλπος

Οι **σιγμοειδείς κόλποι** (κοίλη καμπύλη σε σχήμα S) είναι φλεβικοί κόλποι εντός του κρανίου, οι οποίοι λαμβάνουν αίμα από τους οπίσθιους φλεβικούς κόλπους της σκληρής μήνιγγας.

## Δομή
Ο σιγμοειδής κόλπος είναι φλεβικός κόλπος που βρίσκεται εντός της σκληρής μήνιγγας. Ο σιγμοειδής κόλπος λαμβάνει αίμα από τους εγκάρσιους κόλπους, οι οποίοι παρακολουθούν το οπίσθιο τοίχωμα της κρανιακής κοιλότητας, ταξιδεύει κάτω κατά μήκος του βρεγματικού οστού, του κροταφικού οστού και του ινιακού οστού και συγκλίνει με τους κάτω πετρώδεις κόλπους για να σχηματίσει την έσω σφαγίτιδα φλέβα.

Κάθε σιγμοειδής κόλπος ξεκινά κάτω από το κροταφικό οστό και ακολουθεί μια ελικοειδή πορεία προς το σφαγιτιδικό τρήμα, οπότε ο κόλπος γίνεται συνεχής με την έσω σφαγίτιδα φλέβα.

## Λειτουργία
Ο σιγμοειδής κόλπος λαμβάνει αίμα από τους εγκάρσιους κόλπους, οι οποίοι λαμβάνουν αίμα από την οπίσθια όψη του κρανίου. Κατά τη διάρκεια της πορείας του, ο σιγμοειδής κόλπος λαμβάνει επίσης αίμα από τις εγκεφαλικές φλέβες, τις παρεγκεφαλιδικές φλέβες, τις διπλοειδείς φλέβες και τις αναστομωτικές φλέβες.

## Παραπομπές


## Εξωτερικοί σύνδεσμοι

* Πληροφορίες στο neuroangio.org (αγγλικά)

Κατηγορία:Φλέβες του κεφαλιού και του λαιμού
Φαν ντεν Χούκε

Το Ολλανδικό επώνυμο **Φαν ντεν Χούκε** (*van den Hoecke*) μπορεί να αναφέρεται σε κάποιο από τα παρακάτω πρόσωπα:
* Γιαν φαν ντεν Χούκε 
* Γκασπάρ φαν ντεν Χούκε
* Ρόμπερτ φαν ντεν Χούκε

Φαν ντεν Χούκε
Φαν Ούτρεχτ

Το Ολλανδικό επώνυμο **Φαν Ούτρεχτ** (*van Utrecht*) μπορεί να αναφέρεται σε κάποιο από τα παρακάτω πρόσωπα:
* Άντριεν φαν Ούτρεχτ 
* Γιάκομπ φαν Ούτρεχτ

Φαν Ούτρεχτ
Φραγκίσκος ντε Λα Τρεμουάλ

Ο **Φραγκίσκος ντε Λα Τρεμουάλ**, γαλλ.: *François de La Trémoille* (1505–1541) ήταν Γάλλος ευγενής από τον Οίκο ντε Λα Τρεμουάλ. Ήταν γιος τού Καρόλου Α΄ ντε Λα Τρεμουάλ (που σκοτώθηκε το 1515 στη μάχη τού Μαρινιάνο) και της Λουίζας ντε Κετιβύ. . Ο Κάρολος Α΄ ήταν γιος τού Λουδοβίκου Β΄.

## Τίτλοι
Ο Φραγκίσκος κατείχε τον τίτλο τού 36ου υποκόμη τού Τουάρ ( 1525–1541). Οι άλλοι τίτλοι του ήταν πρίγκιπας τού Ταλμόν, κόμης του Tαγιεμπούρ, κόμης τού Γκιν, κόμης τού Μπενόν, βαρόνος τού Κραόν, βαρόνος τού Ρουαγιάν, βαρόνος τού Συλί, βαρόνος τού Λ'Ιλ Μπουσάρ, βαρόνος τού Μπραντουά, βαρόνος τού Mωλεόν, βαρόνος τού Μαρέγ, βαρόνος τού Μαράν, βαρόνος τού Ροσφόρ, βαρόνος τού Σαιντ-Ερμέν και βαρόνος τού Ντουέ.

## Βιογραφία
Η οικογένεια λα Τρεμουάλ, κληρονομώντας την κομητεία τού Λαβάλ μετά το τέλος τού Γκυ Κ΄ τού Οίκου Λαβάλ, τού τελευταίου εκπροσώπου της απευθείας γραμμής αυτής της κομητείας. Αυτή η κληρονομιά υποχρέωσε τους απογόνους της Άννας τού Λαβάλ και τού Φραγκίσκου ντε Λα Τρεμουάλ, να έρχονται περιστασιακά στις όχθες τού Μαγιέν.

Στις 31 Οκτωβρίου 1537 ο Φρανσουά έχασε την καστελανία τού Ροσφόρ. Στην πραγματικότητα, ένα διάταγμα της συνέλευσης τού Παρισιού που χρονολογείται στις 10 Μαρτίου 1536 επανένωσε το Ροσφόρ με την επικράτειά του. Οι βασιλικοί αξιωματικοί, πάντα προσεκτικοί στη διατήρηση των συμφερόντων τού κυρίου τους, δικαιώθηκαν από την επιμονή της οικογένειας Λα Τρεμουάλ, που φάνηκε ιδιαίτερα από ένα βασιλικό χρέος 18.000 εκύ προς την οικογένεια από τη μάχη τού Καστιγιόν το 1453.

## Οικογένεια
Στις 23 Ιανουαρίου 1521 νυμφεύτηκε την Άννα των Μονφόρ-Λαβάλ (1505–1554), κόρη του Γκυ ΙΣΤ΄ ντε Λαβάλ και της Καρλόττας της Νάπολης.  Τα παιδιά τους ήταν:

* Λουδοβίκος Γ΄, που διαδέχθηκε τον πατέρα του 
* Φραγκίσκος, κόμης τού Μπενόν και βαρόνος τού Μονταγκύ (απεβ. 1555), νυμφεύτηκε τη Φρανσουάζ ντυ Μπουσέ.
* Κάρολος, βαρόνος τού Μωλεόν και βαρόνος τού Μαράν, ηγούμενος τού Σαιν-Λαόν.
* Γεώργιος, βαρόνος τού Ρουάν και βαρόνος τού Ολόν και κύριος τού Σωζόν και τού Kεργκολαί (απεβ. Δεκέμβριος 1584), νυμφεύτηκε τη Mαντλέν ντε Λουξεμπούργκ (κόρη τού Φρανσουά Β΄  υποκόμη τού Μαρτίγκ) (ήταν οι γονείς τού Ζιλμπέρ, βαρόνου (από Οκτώβριο 1592 μαρκήσιου) τού Ρουαγιάν και βαρόνος (από τον Ιανουάριο του 1600 κόμης) τού Ολόν, ο οποίος απεβίωσε στις 25 Ιουλίου 1603).
* Κλωντ, βαρόνος τού Nουαρμουτιέ και κύριος τού Mορνάκ, τού Σατωνέφ-συρ-Σαρτ, τού Σαιν-Ζερμαίν, τού Μπυρόν και τού Λα Ρος-Ντιρέ (απεβ. 1566), νυμφεύτηκε την Aντουανέττα ντε Μαιγέ.
* Λουίζα, βαρόνη τού Ροσφόρ (απεβ. 1569), παντρεύτηκε τον Φίλιππο ντε Λεβί.
* Ζακελίν, βαρόνη τού Μαράνύ, τού Σαιντ-Ερμέν, τού Μπραντουά και τού Λα Μοτ-Ασάρ (απεβ. 1599), παντρεύτηκε τον Λουδοβίκο Δ΄  ντε Μπυέγ, κόμη τού Σανσέρ.
* Καρλόττα, έγινε καλόγρια.

## Πηγές
* 

Κατηγορία:Οίκος ντε Λα Τρεμουάλ

## Παραπομπές


Κατηγορία:Κόμητες της Γαλλίας
Φαν Έφερντινγκεν

Το Ολλανδικό επώνυμο **Φαν Έφερντινγκεν** (*van Everdingen*) μπορεί να αναφέρεται σε κάποιο από τα παρακάτω πρόσωπα:
* Άλλερτ φαν Έφερντινγκεν 
* Κέσαρ φαν Έφερντινγκεν

Φαν Έφερντινγκεν
Φαν Ράουσντελ

Το Ολλανδικό επώνυμο **Φαν Ράουσντελ** (*van Ruisdael, van Ruysdael*) μπορεί να αναφέρεται σε κάποιο από τα παρακάτω πρόσωπα:
* Γιάκομπ φαν Ράουσντελ 
* Σάλομον φαν Ράουσντελ

Φαν Ράουσντελ
Φαν Μπρόνκχορστ

Το Ολλανδικό επώνυμο **Φαν Μπρόνκχορστ** (*van Bronckhorst, van Bronkhorst*) μπορεί να αναφέρεται σε κάποιο από τα παρακάτω πρόσωπα:
* Γιαν Χερριτς φαν Μπρόνκχορστ 
* Πίτερ φαν Μπρόνκχορστ
* Τζιοβάνι φαν Μπρόνκχορστ

Φαν ντεν Χούκε
Φαν Χέιλ

Το Ολλανδικό επώνυμο **Φαν Χέιλ** (*van Heil*) μπορεί να αναφέρεται σε κάποιο από τα παρακάτω πρόσωπα:
* Γιαν Μπάπτιστ φαν Χέιλ 
* Ντάνιελ φαν Χέιλ
* Τέοντοορ φαν Χέιλ 

Φαν Χέιλ
Φαν ντερ Μπορχτ

Το Ολλανδικό επώνυμο **Φαν ντερ Μπορχτ** (*van der Borcht*) μπορεί να αναφέρεται σε κάποιο από τα παρακάτω πρόσωπα:
* Πίτερ φαν ντερ Μπορχτ ο πρεσβύτερος 
* Χέντρικ φαν ντερ Μπορχτ ο πρεσβύτερος

Φαν ντερ Μπορχτ
Φαν Κέσσελ

Το Ολλανδικό επώνυμο **Φαν Κέσσελ** (*van Kessel*) μπορεί να αναφέρεται σε κάποιο από τα παρακάτω πρόσωπα:
* Φέρντιναντ φαν Κέσσελ 
* Γιαν φαν Κέσσελ ο πρεσβύτερος

Φαν Κέσσελ
Άννα του Λαβάλ, υποκόμισσα του Τουάρ

Η **Άννα του Λαβάλ**, γαλλ.: *Anne de Laval*, (23 Σεπτεμβρίου 15051554), πριγκίπισσα του Τάραντα, ήταν Γαλλίδα ευγενής και διεκδικήτρια για το βασίλειο της Νάπολης. Γεννήθηκε στο Βιτρέ, Iλ-ε-Βιλαίν, ως κόρη τού Γκυ ΙΣΤ΄ κόμη του Λαβάλ, και της Καρλόττας της Νάπολης, πριγκίπισσας τού Τάραντα. 

## Βιογραφία
Ήταν το μοναδικό παιδί της Καρλόττας, που παντρεύτηκε και άφησε απογόνους, συνεχίζοντας έτσι τη γραμμή κληρονομιάς τού Φρειδερίκου της Νάπολης. Στις 23 Ιανουαρίου 1521 παντρεύτηκε τον Φραγκίσκο ντε Λα Τρεμουάλ, *[[υποκόμης|υποκόμη]]* τού Tουάρ.  Ο γάμος όχι μόνο έφερε στους Λα Τρεμουάλ την κομητεία τού Λαβάλ και τη διεκδίκηση της Νάπολης το 1521, αλλά και τον βαθμό ευγένειας των *[[Ξένος Πρίγκιπας|"ξένων πριγκίπων"]]* στη γαλλική Αυλή.  Λέγεται επίσης ότι κληρονόμησε επίσης τη βαρονία τού Λαζ, αν και η γενεαλογία της οικογένειάς της του περ Ανσέλμ δεν κάνει καμία αναφορά σε αυτό.  Απεβίωσε στο Κραόν, σε ηλικία 48 ή 49 ετών.

Ο μεγαλύτερος γιος της Λουδοβίκος Β΄ ντε Λα Τρεμουάλ, έγινε ο πρώτος *[[Λίστα γαλλικών ομότιμων|δούκας τού Τουάρ]]* το 1599, ενώ ο δεύτερος γιος της Γεώργιος, και ο τρίτος γιος της Κλωντ, ίδρυσαν τους κλάδους των μαρκήσιων τού  Ρουαγιάν (*Royan)* και των δουκών τού *[[Νουαρμουτιέ-αν-λ'Ιλ|Νουαρμουτιέ (Noirmoutier]])*, αντίστοιχα. 

## Σημειώσεις

## Βιβλιογραφικές αναφορές
* 

Κατηγορία:Πριγκίπισσες του Τάραντα
Κατηγορία:Πριγκίπισσες της Γαλλίας
Φαν ντερ Μπάρεν

Το Ολλανδικό επώνυμο **Φαν ντερ Μπάρεν** (*van der Baren*) μπορεί να αναφέρεται σε κάποιο από τα παρακάτω πρόσωπα:
* Γιαν Άντον φαν ντερ Μπάρεν 
* Γιόσσε φαν ντερ Μπάρεν

Φαν ντερ Μπάρεν
The Karate Kid (franchise)

Το ***The Karate Kid*** είναι ένα αμερικανικό franchise πολεμικών τεχνών και δράματος που δημιουργήθηκε από τον Ρόμπερτ Μαρκ Κέιμεν. Η σειρά ακολουθεί το ταξίδι διάφορων εφήβων που ενηλικιώνονται, οι οποίοι διδάσκονται τους τρόπους των πολεμικών τεχνών από έναν έμπειρο μέντορα, προκειμένου να υπερασπιστούν τον εαυτό τους μετά από εκφοβισμό ή να διεκδικήσουν την κυριαρχία τους απέναντι στους άλλους.

Η αρχική σειρά ταινιών ξεκίνησε ως τετραλογία, ξεκινώντας με την κυκλοφορία του *[[Καράτε Κιντ]]* (1984), μετά την επιτυχία του οποίου δημιουργήθηκαν τρεις συνέχειες: *[[Καράτε Κιντ 2]]* (1986), *[[Καράτε Κιντ 3]]* (1989) και *[[Καράτε Κιντ: Η Νέα Γενιά]]* (1994). Το 2010 κυκλοφόρησε ένα remake με παρόμοια ιστορία αλλά με διαφορετικό σύνολο χαρακτήρων. Παρά τη διατήρηση του αρχικού τίτλου, το ριμέικ επικεντρώθηκε στο κουνγκ φου, καθώς η ταινία διαδραματιζόταν στην Κίνα. Μια έκτη ταινία έχει προγραμματιστεί να κυκλοφορήσει το 2025.

Το *[[Cobra Kai]]* (2018–σήμερα) προσφέρει μια συνέχεια του σύμπαντος που δημιούργησαν οι πρωτότυπες ταινίες των δεκαετιών του 1980 και του 1990, τρεις δεκαετίες αργότερα. Ενώ βασίζονται απευθείας στους χαρακτήρες του Κέιμεν, οι Τζος Χελντ, Τζον Χούργουιτζ και Χέιντεν Σόλσμπεργκ δημιούργησαν αυτή τη σειρά.

Μαζί με τις ταινίες κυκλοφόρησαν επίσης μια σειρά κινουμένων σχεδίων, καθώς και βιντεοπαιχνίδια μεταξύ άλλων εμπορευμάτων.

## Ταινίες

## Απόδοση box office

## Παραπομπές

Κατηγορία:Αγγλόφωνες ταινίες
Κατηγορία:Αμερικανικές σειρές ταινιών
Κατηγορία:Εμπορικά σήματα οπτικοακουστικών μέσων
Κατηγορία:Σελίδες με μη επιθεωρημένες μεταφράσεις
Ερρίκος Κάρολος ντε Λα Τρεμουάλ

Ο **Ερρίκος-Κάρολος ντε Λα Τρεμουάλ**, γαλλ.: *Henri Charles de La Trémoille* (17 Δεκεμβρίου 1620 – 14 Σεπτεμβρίου 1672) ήταν Γάλλος ευγενής και στρατιωτικός διοικητής. Ήταν γιος τού Ερρίκου ντε Λα Τρεμουάλ, δούκα τού Τουάρ και τού Λα Τρεμουάλ, και της συζύγου του, Mαρίας ντε Λα Τουρ ντ'Ωβέρν.

## Βιογραφία
Το 1628, ο πατέρας τού Λα Τρεμουάλ, Ερρίκος Γ΄ ντε Λα Τρεμουάλ, μεταστράφηκε -αυτός και τα παιδιά του- στον καθολικισμό, αλλά η μητέρα τού Λα Τρεμουάλ τον έπεισε να επιστρέψει στον προτεσταντισμό, όταν έφτασε στην ηλικία της ενηλικίωσης. Το 1638 εντάχθηκε στον στρατό τού θείου του, Φρειδερίκου-Ερρίκου πρίγκιπα της Οράγγης. Το 1648 νυμφεύτηκε την Καλβινίστρια Αιμιλία της Έσσης-Κάσσελ, κόρη του Γουλιέλμου Ε΄ λαντγκράβου της Έσσης-Κάσσελ. Είχαν πέντε παιδιά, συμπεριλαμβανομένου τού Καρόλου-Βελγικού, του κληρονόμου του, και της Καρλόττας-Αμαλίας.

Τον Οκτώβριο του 1651, κατά τη διάρκεια της εξέγερσης της Σφενδόνης, βγήκε ενάντια στον καρδινάλιο Mαζαρέν και υποστήριξε ανοιχτά τον Λουδοβίκο Β΄  τού Κοντέ. Ως αποτέλεσμα, το 1656 φυλακίστηκε στην Αμιένη. Η μητέρα τού Λα Τρεμουάλ τον απελευθέρωσε μετά από αρκετούς μήνες φυλάκισης. Στη συνέχεια υποβιβάστηκε τοποθετούμενος στο Πουατού και στη συνέχεια μετατέθηκε να υπηρετήσει στην Ολλανδία. Το 1668 επέστρεψε από την Ολλανδία για να διαχειριστεί τις υποθέσεις τού δουκάτου τού Τουάρ (Thouars), με τον πατέρα του να αποδυναμώνεται από την ποδάγρα (ουρική αρθρίτιδα), και μεταστράφηκε ξανά στον καθολικισμό, αποσπώντας τα παιδιά από τη γυναίκα του, που κατέφυγε στις Κάτω Χώρες. Απεβίωσε δύο χρόνια πριν από τον πατέρα του το 1672. Ήταν επομένως ο μεγαλύτερος γιος του, ο Σαρλ-Μπελζίκ-Ολάντ, που τον διαδέχθηκε ως ο 4ος δούκας τού Τουάρ.

## Οικογένεια
Το 1648 νυμφεύτηκε την Καλβινίστρια Αιμιλία της Έσσης-Κάσσελ, κόρη του Γουλιέλμου Ε΄ λαντγκράβου της Έσσης-Κάσσελ. Είχαν πέντε παιδιά, συμπεριλαμβανομένου των:
* Σαρλ-Μπελζίκ-Ολάντ, δούκα του Τουάρ, κλπ. και της:
* Καρλόττας-Αμαλίας, παντρεύτηκε τον Άντον Α΄ κόμη τού Άλντενμπουργκ.

## Παραπομπές


Κατηγορία:Γάλλοι του 17ου αιώνα
Κατηγορία:Γάλλοι Ρωμαιοκαθολικοί
Κατηγορία:Οίκος ντε Λα Τρεμουάλ
Σουφλί (Ισπανία)

Το **Σουφλί** () είναι οικισμός και δήμος στο νοτιοκεντρικό τμήμα της περιοχής Βάγιε δελ Αλμανθόρα, στην επαρχία Αλμερίας της Ισπανίας. Συνορεύει με τους δήμους Πουρτσένα, Λαρόγια, Σιέρρο και Αρμούνια δε Αλμανθόρα. Το χωριό βρίσκεται 89 χιλιόμετρα από την πρωτεύουσα της επαρχίας, την Αλμερία, στον αυτοκινητόδρομο A-349.

Το Σουφλί είναι γνωστό για ένα προϊόν ντομάτας και πιπεριάς που ψήνεται και εμφιαλώνεται σε ένα κοντινό εργοστάσιο που ονομάζεται fritá.

## Δημογραφία

## Παραπομπές


## Εξωτερικοί σύνδεσμοι
* 
*  

Κατηγορία:Δήμοι της επαρχίας της Αλμερίας
Σαρλ Μπελζίκ Ολάντ ντε Λα Τρεμουάλ

Ο **Σαρλ-Μπελζίκ-Ολάντ ντε Λα Τρεμουάλ** (Μάιος 1655 – 1 Ιουνίου 1709), 4ος δούκας του Τουάρ, ήταν Γάλλος ευγενής.

## Βιογραφία
Ήταν το δεύτερο παιδί και ο μεγαλύτερος γιος τού Ερρίκου-Καρόλου (γιου και κληρονόμου τού Ερρίκου ντε Λα Τρεμουάλ, 3ου δούκα τού Τουάρ και της συζύγου του, Mαρίας ντε Λα Τουρ ντ'Ωβέρν) και της συζύγου του, πριγκίπισσας Αιμιλίας της Έσσης-Κάσσελ (κόρης τού Γουλιέλμου Ε΄ λαντγκράβου της Έσσης-Κάσσελ και της συζύγου του κόμισσας Αμαλίας-Ελισάβετ τού Χάναου-Μύντσενμπεργκ).

Μεγάλωσε ως Καλβινιστής. Το 1668 ο πατέρας του μεταστράφηκε στον Καθολικισμό και στη συνέχεια μετάστρεψε με τη βία και τα παιδιά του. Η μητέρα του και η μεγαλύτερη αδελφή του κατέφυγαν στις Κάτω Χώρες.

## Οικογένεια
Στις 3 Απριλίου 1675 νυμφεύτηκε την πριγκίπισσα Mαντλέν ντε Κρεκύ (1655-1707), κόρη και κληρονόμο τού πρίγκιπα Σαρλ ντε Κρεκύ και της συζύγου του Ανν-Αρμάντ ντε Σαιντ-Ζελαί ντε Λανσάκ. Το ζευγάρι είχε δύο παιδιά:
* Mαρία-Αρμάνδη (1677-1717), παντρεύτηκε τον Eμμανουήλ-Θεοδόσιο ντε Λα Τουρ ντ'Ωβέρν, τού Μπουγιόν, πρίγκιπα τού Τυρέν (αργότερα εξουσιάζων δούκας του Μπουγιόν από το 1721). Είχαν επτά παιδιά.
* Σαρλ-Λουί-Μπρετάν τον διαδέχθηκε ως ο 5ος δούκας τού Τουάρ, καθώς και στους άλλους τίτλους το 1709. Νυμφεύτηκε τη Mαρί-Μαντλέν Moτιέ ντε Λα Φαγιέτ και απέκτησαν ένα παιδί.

## Παραπομπές σε πηγές


Κατηγορία:Δούκες της Γαλλίας
Κατηγορία:Γάλλοι του 17ου αιώνα
Κατηγορία:Γάλλοι Ρωμαιοκαθολικοί
Κατηγορία:Κόμητες της Γαλλίας
Κατηγορία:Πρίγκιπες της Γαλλίας
Κατηγορία:Γάλλοι ευγενείς
Κατηγορία:Οίκος ντε Λα Τρεμουάλ
Σαρλ Λουί Μπρετάν ντε Λα Τρεμουάλ

Ο **Σαρλ-Λουί-Μπρετάν ντε Λα Τρεμουάλ**, γαλλ.: *Charles Louis Bretagne de La Trémoille,* (15 Μαρτίου 1683 – 9 Οκτωβρίου 1719), 6ος δούκας τού Τουάρ, ήταν γιος τού Σαρλ-Μπελζίκ-Ολάντ και της Mαντλέν ντε Κρεκύ, κόρης και κληρονόμου τού Καρόλου Γ΄  τού Κρεκύ.

## Βιογραφία
Έγινε δούκας τού Τουάρ μετά το τέλος τού πατέρα του το 1709. Ήταν επίσης κόμης τού Λαβάλ και τού Moνφόρ και κληρονόμησε την αρχαία γαλλική αξίωση στο βασίλειο της Νάπολης. Ο Ναπολιτάνικος ισχυρισμός έδωσε στην οικογένεια τον βαθμό ευγένειας των *[[Ξένος Πρίγκιπας|"ξένων πριγκίπων"]]* στη γαλλική Αυλή.  Ο δούκας έκανε σταδιοδρομία στον στρατό καθώς και στις Βερσαλλίες: ήταν ταξίαρχος τού ιππικού (Ιανουάριος 1709), πρώτος θαλαμηπόλος τού βασιλιά (Ιούνιος 1709), κυβερνήτης τού Τουάρ (Thouars) (Ιούλιος 1709) και στρατάρχης τού στρατοπέδου (maréchal de camp, Φεβρουάριος 1719).

Η αδελφή του Mαρία-Αρμάνδη-Βικτώρια παντρεύτηκε τον Εμμανουήλ-Θεοδόσιο ντε Λα Τουρ ντ'Ωβέρν.

Στις 13 Απριλίου 1706 νυμφεύτηκε τη Mαρί-Μαντλέν Μοτιέ ντε Λα Φαγιέτ (1691–1717), κόρη τού Ρεν-Αρμάντ, τού μαρκήσιου ντε Λα Φαγιέτ και της Mαρί-ΜΑντλέν ντε Μαριγιάκ, και εγγονή της συγγραφέα Mαρί-Μαντλέν Πιός ντε Λα Βέρν, κόμισσα ντε Λα Φαγιέτ. Είχαν ένα παιδί, τον:
* Κάρολο-Αρμάνδο-Ρενέ, που γεννήθηκε το 1708.

## Παραπομπές


## Πηγές
* Georges Paul, Dr Pierre Balme et Marie-Louise Le Verrier, *Une grande famille d'Auvergne Les Motier de La Fayette*, imprimerie de Bussac, parution το 1951.
* "The Illustrious family of Crequy". Archived from the original on 2012-03-28. Retrieved 2017-02-14.
*   

## Εξωτερικοί σύνδεσμοι
* 

Κατηγορία:Γάλλοι του 17ου αιώνα
Κατηγορία:Οίκος ντε Λα Τρεμουάλ
Γκυ ΙΣΤ΄ του Λαβάλ

Ο **Γκυ ΙΣΤ΄**, κόμης τού Λαβάλ και τού Μαγιέν (1 Οκτωβρίου 1476 – 20 Μαΐου 1531) ήταν μέλος τού Οίκου ντε Λαβάλ. Βαπτίστηκε Νικόλαος, αλλά όταν κληρονόμησε τον τίτλο, πήρε το απαιτούμενο όνομα Γκυ, όπως είχαν κάνει οι προκάτοχοί του. Ήταν γιος τού Ιωάννη τού Λαβάλ, ο οποίος ήταν (αδελφός τού Γκυ ΙΕ΄ και) γιος τού Γκυ ΙΔ΄ και της Iσαβέλλας της Βρετάνης. Η Ισαβέλλα ήταν κόρη τού Ιωάννη Ε΄ των Ντρε-Μονφόρ δούκα της Βρετάνης και της Ιωάννας των Βαλουά, κόρης τού Καρόλου ΣΤ΄ της Γαλλίας.

## Βιογραφία
Γεννήθηκε ως **Nicolas de Laval**, άρχοντας τού Λα Ρος-Μπερνάρ. Πέρασε μεγάλο μέρος της νεότητός του στην Αυλή τού συγγενή του, Φραγκίσκου Β΄ δούκα της Βρετάνης (εξαδέλφου της γιαγιάς του Ισαβέλλας), όπου ήρθε κοντά με την κόρη του δούκα, Άννα. Όταν ο Φραγκίσκος Β΄ απεβίωσε και η Άννα παντρεύτηκε τον Κάρολο Η΄ της Γαλλίας, ο Νικόλαος την ακολούθησε στη βασιλική Αυλή, όπου παρέμειναν κοντά. Η βασίλισσα έγινε ανάδοχος της κόρης του Άννας. 

Ο Γκυ ΙΣΤ΄ υπηρέτησε τους βασιλείς της Γαλλίας με διάκριση σε όλη τη διάρκεια της σταδιοδρομίας του. Αυτό περιλάμβανε υπηρεσία ως αντιστράτηγου (από το 1517), κυβερνήτη (από το 1525) και ναύαρχου της Βρετάνης, όπου βρίσκονταν πολλά από τα εδάφη του. Ο Γκυ ΙΣΤ΄ αλληλογραφούσε συχνά με τον κουνιάδο του, Αν του Μονμορανσύ για να αποκτήσει διείσδυση και χάρες στη βασιλική Αυλή. 

Ο Γκυ ΙΣΤ΄ διατηρούσε μία μεγάλη αυλή μικρότερων ευγενών από όλη τη Γαλλία και όχι μόνο. Τα εδάφη του περιελάμβαναν τα Βιτρέ, Lohéac, Moνφόρ, Μπεσερέλ, Κιντίν και Λα Ρος-Μπερνάρ. Το 1527 είχε διατάξει να πληρωθούν απευθείας 162 άτομα εντός τού νοικοκυριού του, και οι βιογράφοι υπολόγισαν ότι υπήρχαν κατά μέσο όρο 300 άτομα στην Αυλή του κάθε μέρα.  Για ένα διάστημα, φιλοξένησε έναν εκπρόσωπο τού βασιλιά της Πορτογαλίας, ο οποίος ήρθε με δώρα για τον Γκυ ΙΣΤ΄. Ο Γκυ ΙΣΤ΄ ήταν ισχυρός προστάτης των τεχνών και τού άρεσε επίσης να κάνει κονταρομαχίες. Στο τουρνουά για τον εορτασμό της άφιξης της Mαρίας Τυδώρ στο Παρίσι, κονταρομάχησε 40 φορές. 

## Οικογένεια
Νυμφεύτηκε για πρώτη φορά την Καρλόττα της Νάπολης στις 10 Ιουνίου 1500. Αυτός ο γάμος κανονίστηκε από την 2η εξαδέλφη τού πατέρα του, Άννα της Βρετάνης.  Τα παιδιά τους περιλάμβαναν:
* Φραγκίσκος (1503-1522 στη μάχη της Μπικόκα)
* Αικατερίνη (1504-1526), παντρεύτηκε τον Κλωντ Α΄ ντε Ριέ. Κόρη τους ήταν η Ρενέα/Γκυγιόν κόμισσα τού Λαβάλ από το 1547 έως το 1567.
* Άννα (1505-1554), παντρεύτηκε τον Φραγκίσκο ντε Λα Τρεμουάλ.

Η πρώτη του σύζυγος απεβίωσε το 1506. Το 1517, νυμφεύτηκε την Άννα ντε Μονμορανσύ, αδελφή τού κοντόσταυλου της Γαλλίας Αν του Μονμορανσύ. Τα παιδιά τους περιελάμβαναν:
* Κλωντ (1522-1547), κληρονόμησε τον τίτλο ως Γκυ ΙΖ΄ (βασ. 1531-1547).
* Mαργαρίτα, παντρεύτηκε τον Λουδοβίκο Ε΄ τού Ροάν.
* Ανν, παντρεύτηκε τον Λουί ντε Σιλύ.

Η δεύτερη σύζυγός του απεβίωσε το 1525. Λίγο καιρό μετά, ο Γκυ ΙΣΤ΄ νυμφεύτηκε την Aντουανέτ ντε Νταγιόν. Είχαν τουλάχιστον μία κόρη:
* Καρλόττα, παντρεύτηκε τον Γκασπάρ Β΄ ντε Κολινύ .

## Παραπομπές


Κατηγορία:Κόμητες της Γαλλίας
Μαρία ντε Λα Τουρ ντ'Ωβέρν

Η **Mαρία ντε Λα Τουρ ντ'Ωβέρν**, γαλλ.: *Μarie de La Tour d'Auvergne*, (17 Ιανουαρίου 1601 - 24 Μαΐου 1665) ήταν Γαλλίδα ευγενής. Ως σύζυγος τού Ερρίκου ντε Λα Τρεμουάλ, ήταν δούκισσα τού Τουάρ (Thouars), δούκισσα τού Λα Τρεμουάλ και πριγκίπισσα τού Ταλμόν και τού Τάραντο.

## Βιογραφία
Γεννήθηκε στις 17 Ιανουαρίου 1601 στο Τυρέν (Turenne) από τον Ερρίκο ντε Λα Τουρ ντ'Ωβέρν δούκα τού Μπουγιόν και την Ελισάβετ τού Νάσσαου. Η ντ'Ωβέρν ήταν αδελφή τού Φρειδερίκου-Μαυρίκιου ντε Λα τουρ ντ'Ωβέρν και τού Ερρίκου ντε Λα Τουρ ντ'Ωβέρν, υποκόμη τού Τυρέν. Μεγάλωσε από τη μητέρα της στο Σεντάν και έλαβε αυστηρή καλβινιστική εκπαίδευση. Ως παιδί, ήταν αρραβωνιασμένη με τον Ερρίκο ντε Λα Τρεμουάλ. Το συμβόλαιο γάμου τους υπογράφηκε στις 19 Ιανουαρίου 1619 και παντρεύτηκαν αργότερα, στις 18 Φεβρουαρίου εκείνου τού έτους. Είχαν έξι παιδιά, συμπεριλαμβανομένων τού Ερρίκου-Καρόλου και της Mαρίας-Καρλόττας.

Ενώ ο σύζυγός της μεταστράφηκε τον Καθολικισμό το 1628, εκείνη παρέμεινε πιστή στη Μεταρρυθμισμένη Εκκλησία.  Έπεισε τον σύζυγό της να συνεχίσει να προστατεύει τους Ουγενότους στο δουκάτο του και φιλοξένησε την εθνική σύνοδο στο Λουντύν το 1659.

Απεβίωσε στις 24 Μαΐου 1665 στο Tουάρ.  Έχει ταφεί στην εκκλησία της Nοτρ-Νταμ ντε Τουάρ.

## Οικογένεια
Παντρεύτηκε το 1619 τον Ερρίκο ντε Λα Τρεμουάλ δούκα του Τουάρ και είχε τέκνα:
* Ερρίκος-Κάρολος 1620-1672, στρατιωτικός. 
* Mαρία-Καρλόττα 1632-1682, παντρεύτηκε τον Βερνάρδο Β΄ των Βέττιν δούκα της Σαξονίας-Ιένας.

## Παραπομπές


## Εξωτερικοί σύνδεσμοι
* 

Κατηγορία:Πριγκίπισσες του Τάραντα
Κατηγορία:Γαλλίδες δούκισσες
Μαρία Αρμάνδη ντε Λα Τρεμουάλ

Η **Μαρία-Αρμάνδη-Βικτώρια ντε Λα Τρεμουάλ**, γαλλ.: *Marie Armande Victoire de La Trémoille*, (1677 &#x2013; 5 Μαρτίου 1717) ήταν Γαλλίδα ευγενής και έγινε πριγκίπισσα τού Τυρέν (Turenne) με τον γάμο της.

## Βιογραφία
Ήταν το μεγαλύτερο από τα δύο παιδιά. Οι γονείς της ήταν ο Σαρλ-Μπελζίκ-Ολάντ ντε Λα Τρεμουάλ, δούκας τού Τουάρ και η Mαντλέν ντε Κρεκύ. Αρραβωνιάστηκε έναν μακρινό εξάδελφό της, τον Εμμανουήλ-Θεοδόσιο ντε Λα Τουρ ντ'Ωβέρν (1668–1730), γιο και κληρονόμο τού Γοδεφρείδου-Μαυρίκιου ντε Λα Τουρ ντ'Ωβέρν, δούκα τού Μπουγιόν (1641–1721). Η μητέρα τού Εμμανουήλ-Θεοδοσίου ήταν η Mαρία-Άννα Μαντσίνι, ανιψιά τού καρδινάλιου Mαζαρέν.

Ως κληρονόμος τού δουκάτου τού Μπουγιόν, ο σύζυγός της ονομαζόταν *πρίγκιπας τού Τυρέν*. Το ζευγάρι παντρεύτηκε την 1η Φεβρουαρίου 1696 στο παρεκκλήσι τού μεγάρου ντε Κρεκύ, στο Παρίσι, το αρχοντικό τού εκ μητρός παππού της. Το ζευγάρι είχε επτά παιδιά, δύο από τα οποία είχαν περαιτέρω απογόνους.

Μέσω τού πατέρα της, ήταν 2η εξαδέλφη του Γάλλου αντιβασιλιά Φιλίππου δούκα της Ορλεάνης.

Η πριγκίπισσα ντε Τυρέν απεβίωσε στο Παρίσι στο μέγαρο ντε Μπουγιόν στο Παρίσι. Ο σύζυγός της νυμφεύτηκεεί άλλες τρεις φορές: αρχικά το 1719 τη Λουίζ-Ανζελίκ Λε Τελιέ (απεβ. το 1719), μία εγγονή τού Λουβουά. Έπειτα το 1720 στην Άννα-ΜΑρία-Χριστιανή ντε Σιμιάν (απεβ. το 1722) και μετά το 1725 τη Λουίζα-Ερριέττα-Φραγκίσκη της Λωρραίνης.

## Οικογένεια
* Aρμάνδη (28 Αυγούστου 1697 - 13 Απριλίου 1717) παντρεύτηκε τον Λουδοβίκο του Μελύν, πρίγκιπα τού Επινουά, δούκα τού Ζουαγιέζ (1694–1724).
* Mαρία-Μαγδαληνή (22 Οκτωβρίου 1698 - 25 Σεπτεμβρίου 1699) απεβ. σε βρεφική ηλικία.
* ένα μωρό (28 Δεκεμβρίου 1699 - 30 Δεκεμβρίου 1699) απεβ. σε βρεφική ηλικία.
* Γοδεφρείδος-Μαυρίκιος (4 Μαΐου 1701 - 9 Ιανουαρίου 1705) απεβ. σε βρεφική ηλικία.
* Φειδερίκος-Μαυρίκιος-Καζιμίρ, πρίγκιπας τού Τυρέν (24 Οκτωβρίου 1702 - 1 Οκτωβρίου 1723), νυμφεύτηκε τη Mαρία-Καρολίνα Σομπιέσκι, κόρη τού Ιακώβου-Λουδοβίκου Σομπιέσκι και αδελφή της Mαρίας-Κλημεντίνας Σομπιέσκι. Απεβ. σε ατύχημα στο Στρασβούργο χωρίς απογόνους.
* Mαρία-Ορτανσία-Βικτώρια (27 Ιανουαρίου 1704 - 1741), παντρεύτηκε τον Κάρολο-Αρμάνδο-Ρενέ ντε Λα Τρεμουάλ και είχε απογόνους.
* Κάρολος-Γοδεφρείδος, δούκας τού Μπουγιόν (16 Ιουλίου 1706 - 24 Οκτωβρίου 1771). Νυμφεύτηκε τη χήρα τού αδελφού του Mαρία-Καρολίνα Σομπιέσκι, και είχε απογόνους.

## Παραπομπές σε πηγές


Κατηγορία:Γάλλοι του 17ου αιώνα
Κατηγορία:Γαλλίδες δούκισσες
Κατηγορία:Οίκος ντε Λα Τρεμουάλ
Στρατονικό (όρος)

Το **Στρατονικό Όρος** είναι βουνό που βρίσκεται στον Δήμο Αριστοτέλη στη Μακεδονία της Ελλάδας, και οριοθετείται ανάμεσα στους οικισμούς Σταυρός, Ολυμπιάδα, Στρατώνι, Στρατονίκη, Στάγειρα, Νεοχώρι, Παλαιοχώρι και έχει κεντρικό χωριό την Βαρβάρα.

Στην νότια πλευρά του υπάρχει το Όρος Κάκαβος μαζί με το οποίο αποτελούν τις ανατολικές απολήξεις του Χολομώντα που δεσπόζει στο μέσο της Χαλκιδικής.

## Μορφολογία
Η οροσειρά του Στρατονικού όρους χωρίζεται σε δύο συγκροτήματα το βόρειο και το νότιο, τα οποία διαχωρίζονται από τον νοητό άξονα Μόδι-Ολυμπιάδα μέσω ενός χαμηλού διάσελου περίπου στα 350 μ., από όπου ξεκινούν δυο μεγάλες κοιλάδες (Ντοκούς Ντερέ προς δυτικά και Μαυρόλακκος προς ανατολικά). 

Στο βόρειο συγκρότημα, η κορυφή Σουγλιάνι (858 μ.) είναι η ψηλότερη κορυφή και βρίσκεται πάνω σε μια δασωμένη ράχη. Άλλες κορυφές του βόρειου συγκροτήματος είναι ο Προφήτης Ηλίας (665 μ.) στην βορειοανατολική πλευρά, το Σουγλιανούδι (735 μ.) και η Κολιάνη (716 μ.) στην βορειοδυτική πλευρά που βλέπουν προς τα στενά της Ρεντίνας. 

Το νότιο συγκρότημα εκτείνεται στην κατεύθυνση Στρατώνι-Βαρβάρα με ψηλότερες κορυφές τις Στρεμπενίκος (865 μ.) και Κοντάρι ή Κατάρτι (915 μ.), που βρίσκονται πάνω σε μια μακριά κορυφογραμμή. Όλο το βουνό είναι δασωμένο, αλλά σε κάποιες περιοχές είναι εμφανής η επίδραση της υλοτομίας και των λατομείων.

## Χλωρίδα - Πανίδα
Στο Στρατονικό υπάρχουν αιωνόβια δάση βελανιδιάς, παλιές πανύψηλες οξυές, καστανιές και πολλά ακόμη είδη πλούσιας χλωρίδας. Η περιοχή του Στρατονικού μαζί με το γειτονικό βουνό Κάκαβος που βρίσκεται νοτιότερα, περιλαμβάνει πάνω από 600 είδη φυτών, από τα οποία τα 38 χαρακτηρίζονται ως προστατευμένα είδη.

Η πανίδα της περιοχής περιλαμβάνει πάνω από 160 είδη πουλιών. Από αυτά, υπάρχουν πολλά σπάνια αρπακτικά ζώα, όπως ο Φιδαετός (Circaetus gallicus) και ο Χρυσαέτος (Aquila chrysaetos).

## Δραστηριότητες
Από τον Άνω Σταύρο ο επισκέπτης έχει τη δυνατότητα να περπατήσει στα σηματοδοτημένα μονοπάτια, τα οποία συντηρεί ο Φυσιολατρικός Ορειβατικός Σύλλογος Σταυρού. Ο σύλλογος διοργανώνει κάθε χρόνο, αγώνες δρόμου που ονομάζονται Σουγλιάνι Trail  (25km) και Σουγλιάνι Path (13km), οι οποίοι διενεργούνται τον Απρίλιο και προσελκύουν εκατοντάδες δρομείς.

## Παραπομπές


## Πηγές
* Γνωστές και Άγνωστες Διαδρομές στα Ελληνικά Βουνά , Σωτήρης Μαλασιώτης
* Γνωστές και Άγνωστες Διαδρομές στα Ελληνικά Βουνά, Σωτήρης Μαλασιώτης (αποθηκευμένη σελίδα)
* Πληροφορίες  στο elliniko-panorama.gr

## Εξωτερικοί Σύνδεσμοι

* Το βόρειο συγκρότημα του Στρατονικού όρους στο OpenTopoMap.
* Στάγειρα  Δήμος Αριστοτέλη
* Φυσιολατρικός Ορειβατικός Σύλλογος Σταυρού

Κατηγορία:Βουνά της Μακεδονίας
Μέγαρο Κορούνα

Το **Μέγαρο Κορούνα** (τσέχικα: Palác Koruna) είναι κτίριο που βρίσκεται στο κάτω μέρος της Πλατείας Βέντσεσλας στην Πράγα της Τσεχίας, το οποίο σχεδιάστηκε από τον αρχιτέκτονα Άντονιν Πφάιφερ σε συνεργασία με τον κατασκευαστή Ματέι Μπλεχά μεταξύ 1912-1914. Το Μέγαρο Κορούνα με σκελετό από οπλισμένο σκυρόδεμα εγκαταλείπει πολλά από τα φυτικά και ανθηρά γνωρίσματα της αρ νουβό υπέρ πιο τολμηρών, καθαρών, γεωμετρικών σχημάτων που προαναγέλλουν την αρ ντεκό. Το πιο εντυπωσιακό χαρακτηριστικό αυτού του κατά κύριο λόγο εμπορικού κτιρίου είναι αναμφίβολα το στέμμα («koruna» στα τσεχικά) του γωνιακού πύργου, το οποίο συνδυάζει το όνομα του νομίσματος της χώρας με το γεγονός ότι το κτίριο κατασκευάστηκε από μια ασφαλιστική εταιρεία.

## Ιστορία

## Πηγές
* Πληροφορίες στο prague.eu (αγγλικά)
* Πληροφορίες στο  (αγγλικά)

## Παραπομπές



Κατηγορία:Παλάτια στην Πράγα
Κατηγορία:Κτίρια και κατασκευές στην Πράγα
Λουδοβίκος Ερρίκος ντε Λα Τουρ ντ'Ωβέρν

Ο **Λουδοβίκος-Ερρίκος ντε Λα Τουρ ντ'Ωβέρν** (γαλλ.: *Louis Henri de La Tour d'Auvergne,* 2 Αυγούστου 1679 – 3 Αυγούστου 1753) ήταν Γάλλος ευγενής και μέλος του Οίκου ντε Λα Τουρ ντ'Ωβέρν. Τού δόθηκε ο τίτλος τού Κόμη τού Εβρέ κατά τη γέννησή του και αργότερα έγινε υπολοχαγός των στρατών τού βασιλιά. Μερικές φορές αποκαλείται Ερρίκος-Λουδοβίκος. Δεν είχε απογόνους.

## Βιογραφία
Γεννήθηκε στο Παρίσι από τον Γοδεφρείδο-Μαυρίκιο ντε Λα Τουρ ντ'Ωβέρν, κυβερνήτη τού κυρίαρχου δουκάτου τού Μπουγιόν και την ιταλίδα σύζυγό του Mαρία-Άννα Μαντσίνι. Τα πρώτα εξαδέλφια του από τη μητέρα του ήταν οι διάσημοι στρατηγοί Ευγένιος πρίγκιπας της Σαβοΐας και Λουδοβίκος-Ιωσήφ των Βουρβόνων-Βαντόμ. Η μητέρα του ήταν ανιψιά τού καρδινάλιου Mαζαρέν.

Ήταν νυμφευμένος με τη Mαρία-Άννα Κροζά (1696–1729), τη μεγαλύτερη κόρη του Aντουάν Κροζά, *μαρκήσιου ντυ Σατέλ*, ιδρυτή μίας τεράστιας περιουσίας, ο οποίος ήταν ο πρώτος ιδιώτης ιδιοκτήτης της γαλλικής Λουιζιάνας από το 1712 έως το 1717.

Η τελετή έγινε στις 3 Αυγούστου 1707 και το ζευγάρι δεν είχε παιδιά. Ο θείος της Μαρίας-Άννας ήταν ο Πιέρ Κροζά, γνωστός συλλέκτης έργων τέχνης. Η Μαρία-Άννα είχε μία μικρή προίκα 15.000 λιβρών, ήταν δώδεκα ετών, ενώ ο Λουδοβίκος-Ερρίκος τριάντα δύο.

Ο Λουδοβίκος-Ερρίκος ήταν υπεύθυνος για την κατασκευή τού *[[Μέγαρο Ελιζέ|μεγάρου ντ'Ελυζέ]]* (παλαιότερα ονομαζόταν μέγαρο ντ'Εβρέ) στο Παρίσι. Αγόρασε την τοποθεσία το 1718 από τον Aρμάν-Κλωντ Μολέ που διέθετε ένα ακίνητο μπροστά στο δρόμο προς το χωριό Ρουλ, δυτικά τού Παρισιού. Το 1718, ο Λουδοβίκος-Ερρίκος αγόρασε αυτό το ακίνητο και το μετέτρεψε σε ιδιωτική του κατοικία. Τελείωσε το 1722, χρησίμευσε ως κύρια κατοικία και έδρα κατά τη διάρκεια της αντιβασιλείας τού Φιλίππου της Ορλεάνης για το βρέφος Λουδοβίκο ΙΕ΄. Ο Λουδοβίκος-Φίλιππος και ο αντιβασιλιάς Φίλιππος ήταν καλοί φίλοι.

Μετά το τέλος του, το μέγαρό του πωλήθηκε στον Λουδοβίκο ΙΕ΄, ο οποίος το έδωσε στη μαντάμ ντε Πομπαντούρ . Αργότερα ήταν ιδιοκτησία της Βατθίλδη της Ορλεάνης, αδελφής τού Φιλίππου Ισότης.

Το 1720, ο διάσημος Υασίντ Ριγκώ απαθανάτισε τον Λουδοβίκο-Ερρίκο με έναν πίνακα (που φαίνεται παραπάνω). Τώρα εκτίθεται στις Βερσαλλίες.

Το 1721, ο πατέρας του απεβίωσε και ο μεγαλύτερος αδελφός τού Λουδοβίκου-Ερρίκου, ο Eμμανουήλ-Θεοδόσιος, τον διαδέχθηκε ως ηγέτης τού δουκάτου τού Μπουγιόν, το οποίο βρισκόταν στην οικογένεια από το 1594.

Μετά το τέλος τού Λουδοβίκου-Ερρίκου στο Παρίσι, η κομητεία Εβρέ επανήλθε στον Οίκο Λα Τουρ ντ'Ωβέρν ως ένας από τους μικρότερους τίτλους της.

Τα ανίψια του περιελάμβαναν την Aρμάνδη, σύζυγο του Λουί ντε Μελύν, τη Mαρία-Ορτανσία-Βικτώρια ντε Λα Τουρ ντ'Ωβέρν, σύζυγο τού Καρόλου-Αρμάνδου-Ρενέ ντε Λα Τρεμουάλ και την Άννα-Μαρία-Λουίζα, ''πριγκίπισσα τού Σουμπίζ'' και σύζυγο τού Σαρλ ντε Ροάν.

Η νεότερη ανιψιά του, Μαρία-Καρλόττα, που έμεινε ορφανή το 1737, ανατράφηκε από τον Λουδοβίκο-Ερρίκο και αργότερα παντρεύτηκε τον πρίγκιπα του Κραόν.

## Παραπομπές και σημειώσεις


Κατηγορία:Πρόσωπα του Παλαιού Καθεστώτος
Κατηγορία:Οίκος ντε Λα Τουρ ντ'Ωβέρν
Κατηγορία:Κόμητες του Εβρέ
Βασανιστήριο με γαργαλητό

μικρογραφία|Σκίτσο του Αντόλφ Βιλέτ που απεικονίζει τον Πιερότο να γαργαλάει την Κολομπίνα μέχρι θανάτου. Δημοσιεύτηκε στις 7 Δεκεμβρίου 1888
Το **βασανιστήριο με γαργαλητό** είναι η παρατεταμένη χρήση του γαργαλητού για κακοποίηση, κυριαρχία, παρενόχληση, εκφοβισμό, ταπείνωση ή ανάκριση ενός ατόμου. Ενώ το γέλιο θεωρείται ευρέως ως απάντηση ευχαρίστησης, στο βασανιστήριο με γαργαλητό, αυτός που γαργαλιέται μπορεί να γελάσει είτε βρίσκει την εμπειρία ευχάριστη είτε όχι. Σε μια κατάσταση γαργαλητού, το γέλιο μπορεί να υποδηλώνει ένα αντανακλαστικό πανικού, να κρύβει πόνο και όχι μια απάντηση ευχαρίστησης. Το βασανιστήριο με γαργαλητό μπορεί να είναι μια συναινετική δραστηριότητα ή μια αναγκαστική δραστηριότητα, ανάλογα με τις περιστάσεις. Σε μια συναινετική μορφή, το βασανιστήριο με γαργαλητό μπορεί να είναι μέρος μιας αμοιβαίας εκπλήρωσης, σωματικά οικείας πράξης μεταξύ των συντρόφων. Ωστόσο, το εξαναγκασμένο βασανιστήριο με γαργαλητό μπορεί να προκαλέσει πραγματική σωματική και ψυχική δυσφορία σε ένα θύμα, γι΄ αυτό έχει χρησιμοποιηθεί ως μέθοδος ανάκρισης ή απλώς για να δείξει κυριαρχία σε άλλο άτομο. Το επίμονο και διαρκές γαργαλητό είναι ικανό να προκαλέσει κορεσμό του νευρικού συστήματος, κάνοντας τον παραλήπτη να νιώσει εκτός ελέγχου. Συνήθως το γαργαλητό γίνεται στις πατούσες και τις μασχάλες μετά το δέσιμο των αστραγάλων και των καρπών του ατόμου. Ο παραλήπτης είναι επίσης συχνά απογυμνωμένος μόνο με τα εσώρουχά του. 

Η συζήτηση για το ανεπιθύμητο γαργαλητό καταγράφεται για πρώτη φορά στους πλατωνικούς διαλόγους, με τον Σωκράτη να υποστηρίζει ότι προκαλεί περισσότερο πόνο παρά απόλαυση. 

## Παραπομπές


Γαργαλητο
Κατηγορία:Γαργαλητό
Κατηγορία:BDSM
Χόπα

Η **Χόπα** (τουρκικά: Hopa, γεωργιανά: ხოფა, αρμενικά: Հոփա) είναι πόλη και διαμέρισμα της Επαρχίας Αρτβίν στη βορειοανατολική Τουρκία. Βρίσκεται στο ανατολικό τμήμα της οροσειράς του Παρυάδρη και στην ανατολική ακτή του Ευξείνου Πόντου, περίπου 67 χλμ. από το Αρτβίν και 18 χλμ. από τα σύνορα με τη Γεωργία.

Το 2017 είχε πληθυσμό 20.940 κατοίκους.

## Κλίμα
Η περιοχή αυτή χαρακτηρίζεται από ισότιμα κλίματα με λίγες ακραίες θερμοκρασίες και άφθονες βροχοπτώσεις όλους τους μήνες. Η Χόπα έχει υγρό υποτροπικό κλίμα (Κέππεν: *Cfa*).

## Παραπομπές


Κατηγορία:Αλιευτικές κοινότητες στην Τουρκία
Κατηγορία:Παράκτιοι οικισμοί στην Τουρκία
Φρειδερίκος Μαυρίκιος Καζιμίρ ντε Λα Τουρ ντ'Ωβέρν

Ο **Φρειδερίκος-Μαυρίκιος-Καζιμίρ ντε Λα Τουρ ντ'Ωβέρν**, γαλλ.: *Frédéric Maurice Casimir de La Tour d'Auvergne*,(24 Οκτωβρίου 1702 &#x2013; 1 Οκτωβρίου 1723) με την προσφώνηση π*ρίγκιπας τού Τυρέν*, ήταν ο μεγαλύτερος επιζών γιος τού Εμμανουήλ-Θεοδοσίου (1668-1730). Απεβίωσε σε ηλικία 20 ετών. Ήταν ο βραχύβιος γαμπρός τού Ιακώβου-Λουδοβίκου Σομπιέσκι.

## Βιογραφία
Γεννήθηκε από τον Εμμανουήλ-Θεοδόσιο ντε Λα Τουρ ντ'Ωβέρν (1668–1730) και την πρώτη του σύζυγο Mαρία-Αρμάνδη-Βικτώρια ντε Λα Τρεμουάλ. Ο πατέρας του ήταν ηγέτης τού δουκάτου τού Μπουγιόν, ενός μικρού πριγκιπάτου στο σημερινό Βέλγιο. Ο δεύτερος από τους γιους τους, δεν ονομαζόταν *πρίγκιπας τού Τυρέν* μέχρι το τέλος τού μεγαλύτερου αδελφού του (Γοδεφρείδου-Μαυρικίου) το 1705 σε ηλικία μόλις 3 ετών.

Από το 1705, ήταν ο κληρονόμος τού πατέρα του. Αφού αρραβωνιάστηκε με τη Μαρία-Καρολίνα Σομπιέσκα, κόρη τού Ιακώβου-Λουδοβίκου Σομπιέσκι, αδερφή της Κλεμεντίνας Σομπιέσκι και εγγονή του Ιωάννη Γ΄  Σομπιέσκι, ο νεαρός πρίγκιπας έκανε γάμο με πληρεξούσιο στις 25 Αυγούστου 1723 στο Νόις της Σιλεσίας.

Όταν νυμφεύτηκε αυτοπροσώπως στο Στρασβούργο στις 20 Σεπτεμβρίου, απεβίωσε ενώ επέστρεφε. Τάφηκε στο Mύνστερ. Η σύζυγός του μόλις δύο μήνες αργότερα παντρεύτηκε τον μικρότερο αδελφό του Κάρολο-Γοδεφρείδο, ο οποίος, ως αποτέλεσμα τού τέλους τού Φρειδερίκου-Μαυρικίου-Καζιμίρ, έγινε πρίγκιπας τού Τυρέν.

## Παραπομπές


Κατηγορία:Γάλλοι ευγενείς
Κατηγορία:Οίκος ντε Λα Τουρ ντ'Ωβέρν
Κάρολος Γοδεφρείδος ντε Λα Τουρ ντ'Ωβέρν

μικρογραφία|Μεγάλος Θαλαμηπόλος.
Ο **Κάρολος-Γοδεφρείδος ντε Λα Τουρ ντ'Ωβέρν**, γαλλ.: *Charles Godefroy de La Tour d'Auvergne*, (16 Ιουλίου 1706 – 24 Οκτωβρίου 1771) ήταν Γάλλος ευγενής και μέλος του ισχυρού Οίκου Λα Τουρ ντ'Ωβέρν.

## Βιογραφία
Οι γονείς του, Εμμανουήλ-Θεοδόσιος (1668–1730) και Mαρία-Αρμάνδη-Βικτώρια ντε Λα Τρεμουάλ (1677–1717) παντρεύτηκαν το 1696 και ο Κάρολος-Γοδεφρείδος ήταν το μικρότερο από τα επτά παιδιά, που γεννήθηκαν στο ζευγάρι.

Η μητέρα του απεβίωσε το 1717 και ο πατέρας του νυμφεύτηκε ξανά. Συνολικά ο Κάρολος-Γοδεφρείδος θα είχε τρία ετεροθαλή αδέλφια από τους άλλους τρεις γάμους τού πατέρα του. Ως νεότερος γιος, δεν αναμενόταν να διαδεχθεί στο δουκάτο του Μπουγιόν, το οποίο βρισκόταν στα χέρια της οικογένειάς του από το 1594.

Τα αδέλφια του περιελάμβαναν την Αρμάνδη (1697–1717) πριγκίπισσα τού Επινουά (σύζυγο του Λουί ντε Μελύν). Η άλλη πλήρης αδελφή του Μαρία-Ορτανσία-Βικτώρια (1704–1741) παντρεύτηκε τον Κάρολο-Αρμάνδο-Ρενέ ντε Λα Τρεμουάλ. Η μικρότερη ετεροθαλής αδελφή του Άννα-Μαρία-Λουίζα παντρεύτηκε τον Κάρολο ντε Ροάν, διάσημο στρατηγό και φίλο τού Λουδοβίκου ΙΕ΄ . Η μικρότερη αδελφή του, η Mαρία-Σοφία-Καρλόττα (1729–1763) παντρεύτηκε τον πρίγκιπα τού Κραόν.

Τα μεγαλύτερα αδέλφια του Γοδεφρείδος-Μαυρίκιος (1702–1705) και Φρειδερίκος-Μαυρίκιος (1702–1723) απεβίωσαν πριν από τον πατέρα τους. Ο πατέρας του απεβίωσε τελικά τον Απρίλιο τού 1730 και ο Κάρολος-Γοδεφρείδος έγινε τότε ο κυρίαρχος δούκας τού Μπουγιόν, ενός μικρού πριγκιπάτου στο σημερινό Βέλγιο.

Νυμφεύτηκε τη χήρα του αδελφού του, Μαρία-Καρολίνα Σομπιέσκα, εγγονή τού Ιωάννη Γ΄  Σομπιέσκι, το 1723. Ήταν η μεγαλύτερη αδελφή της Κλημεντίνας Σομπιέσκι, συζύγου τού Ιακώβου-Φραγκίσκου-Εδουάρδου Στιούαρτ. Είχαν δύο παιδιά, έναν γιο και μία κόρη. Η μοναχοκόρη τους, η Mαρία-Λουίζα-Ερριέττα-Ιωάννα ντε Λα Τουρ ντ'Ωβέρν, ήταν μία διάσημη λάτρης της περιπέτειας, η οποία τέθηκε σε γκιλοτίνα το 1793.

Ξεκίνησε μία σχέση με τη θετή του μητέρα, την ιδιαίτερα ελκυστική Λουίζα-Ερριέττα-Φραγκίσκη της Λωρραίνης.  Ήταν ένα χρόνο μεγαλύτερος από αυτήν.

## Οικογένεια

* Μαρία-Λουίζα-Ερριέττα-Ιωάννα (15 Αυγούστου 1725 – 24 Σεπτεμβρίου 1781), παντρεύτηκε τον πρίγκιπα τού Γκυεμενέ και είχε απογόνους. Είχε ένα κρυφό παιδί με τον εξάδελφό της Κάρλο-Εδουάρδο Στιούαρτ.
* Γοδεφρείδος-Κάρολος-Ερρίκος (26 Ιανουαρίου 1728 – 3 Δεκεμβρίου 1792), νυμφεύτηκε τη Λουίζα-Ερριέττα-Γαβριέλα της Λωρραίνης και είχε απογόνους, ήταν εγγονή τού Καρόλου της Λωρραίνης, κόμη τού Mαρσάν.

## Παραπομπές και σημειώσεις


## Πηγές
*  
* Account of the Duchy of Bouillon by François Velde

## Εξωτερικοί σύνδεσμοι
* 

Κατηγορία:Οίκος ντε Λα Τουρ ντ'Ωβέρν
Γοδεφρείδος ντε Λα Τουρ ντ'Ωβέρν

Ο **Γοδεφρείδος**-Κάρολος-Ερρίκος **ντε Λα Τουρ ντ'Ωβέρν**, γαλλ.: *Godefroy Charles Henri de La Tour d'Auvergne*, (26 Ιανουαρίου 1728, Παρίσι &#x2013; 3 Δεκεμβρίου 1792) ήταν μέλος τού Οίκου Λα Τουρ ντ'Ωβέρν, των κυρίαρχων δουκών τού Μπουγιόν. Στη συνέχεια ήταν ο προτελευταίος δούκας τού Μπουγιόν, διαδεχόμενος τον πατέρα του το 1771.

## Βιογραφία
Ήταν ο μικρότερος από τα δύο παιδιά, και γεννήθηκε από τον δούκα και τη δούκισσα τού Μπουγιόν το 1728. Είχε μία μεγαλύτερη αδελφή, τη Μαρία-Λουίζα (1725–1793), η οποία αργότερα παντρεύτηκε τον πρίγκιπα τού Γκεμενέ.

Με την προσφώνηση *πρίγκιπας τού Τουρέν* ως διάδοχος τού Μπουιγιόν, νυμφεύτηκε την πριγκίπισσα Λουίζα-Ερριέττα-Γαβριέλα της Λωρραίνης στις 27 Νοεμβρίου 1743. Αυτή ήταν μέλος τού Οίκου της Λωρραίνης και δισεγγονή τού Ερρίκου, κόμη τού Αρκούρ. Το ζευγάρι είχε συνολικά τέσσερα παιδιά πριν αποβιώσει η Λουίζα-Ερριέττα-Γαβριέλα το 1788. Τρία παιδιά τους προαπεβίωσαν. Ο χήρος δούκας νυμφεύτηκε ξανά το 1789 με τη Μαρί-Φρανσουάζ-Ενριέτ ντε Μπανάστρ (1775–1816), μία κοπέλα που ήταν περίπου 47 χρόνια νεότερη από αυτόν. Από το γάμο δεν γεννήθηκαν παιδιά.

Υπηρέτησε με διάκριση στον Επταετή Πόλεμο. Το 1748 έγινε μαρεσάλης τού στρατοπέδου. Εκλέχτηκε στη Βασιλική Ακαδημία Γλυπτικής και Ζωγραφικής το 1777. Μέσα σε μόλις τρεις μήνες, σπατάλησε σχεδόν ένα εκατομμύριο λίβρες για την ερωμένη του, τραγουδίστρια της όπερας, φέρνοντας έτσι την οικογένειά του στα πρόθυρα της καταστροφής.

Απεβίωσε στο Σατώ ντε Ναβάρ τις παραμονές της Επανάστασης και τον διαδέχθηκε ο μεγαλύτερος γιος του Ιάκωβος-Λεοπόλδος, ο οποίος ήταν ανάπηρος. Ο Ιάκωβος-Λεοπόλδος ήταν ο τελευταίος δούκας τού Μπουγιόν, καθώς ο τίτλος καταργήθηκε κατά τη Γαλλική Επανάσταση. Οι πρίγκιπες τού Γκεμενέ διεκδικούν σήμερα το δουκάτο τού Μπουγιόν ως δικό τους, λόγω τού γάμου της Mαρίας-Λουίζας (μοναδικής αδερφής του) και τού Ζυλ ντε Ροάν, πρίγκιπα τού Γκυμενέ. Δεν έχει γνωστούς απογόνους.

## Εκθεσιακός χώρος

Αρχείο:Tombstone of Karolina Sobieska de Bouillon.JPG|Η επιτάφια πλάκα της μητέρας του, *[[ΜΑρία Καρολίνα Σομπιέσκα|Καρλόττας]]* στο Εκκλησία του Αγ. Καζιμίρ στη Βαρσοβία.
Αρχείο:Louise de Lorraine, princesse de Turenne par Nattier.jpg|Λουίζα της Λωρραίνης, πριγκίπισσα τού Τυρέν από τον Ζαν-Μαρκ Νατιέ (1746)Βερσαλίες, Εθνικό μουσείο του Σατώ και των Τριανόν.
Αρχείο:Drouais, François-Hubert - The Children of the Duc de Bouillon - 1756.jpg|*Τα παιδιά τού δούκα τού Μπουγιόν ντυμένα ως ορειβάτες* από τον Φρανσουά-Υμπέρ Ντρουαί (1756)Ιδιωτική Συλλογή


## Οικογένεια
* Ιάκωβος-Λεοπόλδος-Κάρολος-Γοδεφρείδος (15 Ιανουαρίου 1746 &#x2013; 7 Φεβρουαρίου 1802), νυμφεύτηκε τη Χέντβιχ της Έσσης-Ρότενμπουργκ, εγγονή τού Ερνέστου-Λεοπόλδου της Έσσης-Ρότενμπουργκ και της Ελεονόρας τού Λέβενσταϊν-Βέρτχαϊμ-Ρόχεφορτ. Δεν απέκτησε απογόνους.
* Κάρολος-Λουδοβίκος-Γοδεφρείδος, πρίγκιπας τού Ωβέρν (22 Σεπτεμβρίου 1749 &#x2013; 23 Οκτωβρίου 1767), δεν νυμφεύτηκε.
* Λουδοβίκος-Ερρίκος, δούκας τού Αλμπρέ (20 Φεβρουαρίου 1753 &#x2013; 7 Μαρτίου 1753), απεβ. σε βρεφική ηλικία.
* μία κόρη (3 Απριλίου 1756), θνησιγενής.

## Παραπομπές


## Εξωτερικοί σύνδεσμοι
* 

Κατηγορία:Οίκος ντε Λα Τουρ ντ'Ωβέρν
Ιάκωβος Λεοπόλδος ντε Λα Τουρ ντ'Ωβέρν

Ο **Ιάκωβος-Λεοπόλδος**-Κάρολος-Γοδεφρείδος **ντε Λα Τουρ ντ'Ωβέρν**, γαλλ.: *Jacques Léopold Charles Godefroy de La Tour d'Auvergne*, (15 Ιανουαρίου 1746 - 7 Φεβρουαρίου 1802) ήταν μέλος τού Οίκου Λα Τουρ ντ'Ωβέρν, των κυρίαρχων δουκών τού Μπουγιόν. Ήταν ο τελευταίος δούκας τού Μπουιγόν· διαδέχθηκε τον πατέρα του το 1792.

## Πρώιμη ζωή
Ο μεγαλύτερος και μοναδικός επιζών από τέσσερις γιους, γεννήθηκε στον Godefroy de La Tour d'Auvergne, δούκα τού Μπουγιόν και τη Λουίζα-Ερριέττα-Γαβριέλα της Λωρραίνης-Μαρσάν το 1746. Από το 1771 ο Ιάκωβος-Λεοπόλδος ονομαζόταν π*ρίγκιπας τού Τυρέν* ως διάδοχος του δουκάτου τού Μπουγιόν.

Εξάδελφός ήταν ο Ερρίκος-Λουδοβίκος ντε Ροάν, ο σκανδαλώδης πρίγκιπας τού Γκυεμενέ .

## Προσωπική ζωή
Νυμφεύτηκε τη Χέντβιχ της Έσσης-Ρότενμπουργκ, κόρη του Kωνσταντίνου, λαντγκράβου της Έσσης-Ράινφελς-Ρότενμπουργκ και της συζύγου του, Countess Marie Sophia Theresia Hedwig Eva of Στάρεμπεργκ, χήρα πριγκίπισσα τού Nάσσαου-Ζήγκεν και αδελφή τού πρίγκιπα Γεωργίου-Αδάμ. Η Χέντβιχ ήταν εγγονή τού Eρνέστου-Λεοπόλδου, λαντγράβου της Έσσης-Ράινφελς-Ρότενμπουργκ και της πριγκίπισσας Eλεονόρας τού Λέβενσταϊν-Βέρτχαϊμ-Ρόχεφορτ και τού Κορράδου-Σιγισμούνδου, κόμη τού Στάρεμπεργκ και της πριγκίπισσας Mρίας-Λεοπολδίνας τού Λέβενσταϊν-Βέρτχαϊμ-Ρόχεφορτ. Το ζευγάρι παντρεύτηκε στο Κάρσλμπουργκ στις 17 Ιουλίου 1766, αλλά δεν απέκτησε παιδιά.

## Μετέπειτα ζωή
Έζησε στο Σατώ ντε Ναβάρ, το γαλλικό του κτήμα, πριν από την επανάσταση και διαδέχθηκε τον πατέρα του το 1792. Κατά τη διάρκεια της κατάρρευσης τού παλαιού καθεστώτος, το δουκάτο τού Μπουιγόν αφαιρέθηκε από αυτόν το 1794 και απορροφήθηκε στη Γαλλία τον Οκτώβριο του 1795. Ήταν γνωστός ως *πολίτης Λα Τουρ ντ'Ωβέρν* κατά τη διάρκεια της Επανάστασης. Ωστόσο, το 1800, ανέκτησε  το δουκάτο, αλλά υποχρεώθηκε να εξοφλήσει χρέη ύψους 3 εκατομμυρίων λιβρών.

Ο Ιάκωβος ήταν ο τελευταίος δούκας τού Μπουγιόν και μετά τους Ναπολεόντειους Πολέμους το δουκάτο απορροφήθηκε από το μεγάλο δουκάτο τού Λουξεμβούργου (το Μπουγιόν αργότερα έγινε μέρος τού Βελγίου). Δεν είχε γνωστούς απογόνους. Οι πρίγκιπες τού Γκυμενέ διεκδικούν σήμερα το δουκάτο τού Μπουγιόν ως δικό τους, λόγω τού γάμου της Mαρίας-Λουίζας (θείας του) και τού Ζυλ ντε Ροάν, πρίγκιπα τού Γκυεμενέ.

## Παραπομπές και σημειώσεις

Κατηγορία:Γάλλοι του 19ου αιώνα
Κατηγορία:Γάλλοι Ρωμαιοκαθολικοί
Κατηγορία:Οίκος ντε Λα Τουρ ντ'Ωβέρν